Nyeste Skilderie af Kiøbenhavn, 1810-04-07
Jnden- og udenlandske Efterretninger. Indenlandske Efterretninger. Rendsborg d. 21 Martii 1810. Da efterstaaende bemærkninger, som ere gjorte af en Reisende, der er kommet hertil fra Tønningen, maaskee ikke ere uden Jnteresse for Deres Læsere, saa meddeles de her. - Det Rygte, at der ogsaa i Nærheden af Flekken Bredstedt nylig skulde være opdaget en Sundhedsbrond, bevægede mig til at opholde mig der en Dagstid paa min Gjennemreise. Ganske blev jeg heller ikke skuffet i min Forventning. En Fjerdingvei fra Bredstedt ligger en temmelig stor Landsbye, kaldet Bordelum, paa hvis Marker, man har opdaget en mineralsk Kilde. Jordbundens Overflade er dybt Sand og dybere ned findes Leer og hvidt Sand. Byens Jorder, støde tæt op tilden saakaldte Marsk, og er fordum blevne oversvømmede af Nordsøen. Nu ere de ved Diger sikkrede for denne Ulykke. Egnen er iøvrigt blottet for Træer og grændser til store Hedestrækninger. Gamle Folk fortælle endnu meget om det Ny hvori Kilden har staaet for 100 og flere Aal, ligeledes skal den være omtalt i adskillige Krøniker. Mueligt er det, at den ved Oversvømmelserne er bleven skjult af Havets Bølger, og først i den senere Tid igjen har banet sig Vei igjennem det Sand, som omgiver den. J Altonaer Merkur vidDe have læst en Jndbydelse fra Stedets Degn og Skoleholder, hvori han gjør Publicum opmærksomt paa Kildens Lægedomskraft. Denne Anmeldelse har ikke forfeilet sin Virkning, men lokket en Mængde deels virkelige, deels indbildte Syge derhen fra alle Landets Egne. Vist nok er det, at adskillige af dem heller ikke have forfeilet deres Hensigt, men ere komne tilbage fuldkommen helbredede. Jsær skal dette have været Tilfældet med Feberpatienter. Hvor meget imidlertid Tro, Jndbildningskraft, forandret Luft og selve Reisens Adspredelse kan have bidraget dertil, er et andet Spørgsmaal. Vandet smager som Blæk, og har et klart Udseende. At det kun indeholder lidet Staal, sees deraf, at det allerede efter 24 Timers Forløb har tabt sin Kraft. Naar det nydes strax efterat være øst af Kilden er det sveddrivende og laxerende. Jsær synes det at yttre en gavnlig Virkning, naar man strax efter Brugen gjør sig en maadelig Bevægelse. Omegnens Læger og Apothekere paastaae, at det er ikke andet end almindeligt Kildevand og frakiende det al lægende Kraft. Om deres Meninger Resultatet af anstillede chemiske Undersøgelser eller ikke, kan jeg ikke afgjøre, Ønskeligt var det, at vort aarvaagne Sundhedscollegium, vilde undersøge saavel denne Kilde som den i Bramstedt. Maaskee har det været denne sidstes Opdagelse, som har fornyet det gamle Sagn om en Kilde i Bordelum- og givet Anledning til at man har eftersporet den. En forhenværende Chirurg i Bredstedt, som nu er død, skal have gjort endeel heldige Curer med dens Vand og udgivet det for Pyrmontervand. Dette er imidlertid en Fortælling, som neppe har tilstrækkelig Hjemmel. Hvorledes det end forholder sig med denne Opdagelse, saa er det vist, at Stedets Fattige have Aarsag til at glæde sig derover. Ved Kilden findes Fattigblokke hensatte, og det er meget naturligt, at den, som forlader den helbredet, ikke glemmer de Trængende i et Øieblik, hvorhan lettere er stemt til Medlidenhed end ellers. Ved at reise igjennem Husum var det mig paafaldende at see Stadens smukke Kirke og dens store Taarn forsvundet. Denne store Bygning er for faa Aar siden nedbrudt fra Grunden af, da Taarnet, efter Sagkyndiges Dom, truede at styrte ned Materialiernes Salg skal have indbragt saa meget, at der kun behøvedes lidet eller intet Tilskud til at opføre en ny Kirke, paa hvis Bygning der dog ikke endnu er begyndt. Aarsagen kunde man ikke sige mig, og jeg har Grund til at troe, at den ikke ligger i Jndbyggernes Ligegyldighed mod den udvortes Gudstieneste, da de altid have havt Ord for at være slittige Kirkegjængere. – Byen er iøvrigt den største i Hertugdommet Slesvig næst efter Flensborg og Slesvig, og tæller henved 4000 Jndbyggere. Den er den eneste i begge Hertugdom mer, som har en Havn, der staaer i umiddelbar Forbindelse med Nordsøen, og har forsaavidt Fortrinet fremfor Tønningen. Skade er det, at Havnen er saa tilmuddret, at ikkun smaae Fartøier, kunne indløbe deri. Dersom den kunde blive op muddret, saaledes som det for nogle Aar siden er skeet i Wyk paa Føhr, vilde Staden høste store Fordeele deraf i Fredstider. - Ved min Ankomst i Rendsborg var der netop Marked. Bodernes Antal var stort og i Husene fandt man betydelige og vel valgte Forraad af alle Slags Varer. Priserne vare i det Hele billige. Et Særsyn var det at finde en tyrkisk Kjøbmand ved Navn Mustapha fra Damascus iblandt Sælgerne. Han har et udsøgt Vardoplag af ægte Roser- og Ambra-Perler, Ørenringe af alleslags Tegninger og Figurer, o. s. vi Hans Varer fandt i det Hele god Afsætning, og han venter at finde den endnu bedre i Kjøbenhavn, hvor han, efter Sigende, med det første agter at sætte sine kostbare Sager til Skue for den elegante Verden.